techiaith/cofnodycynulliad_en-cy huggingface dataset:
English: Thank you very much. When standards were introduced, I think it's important to bear in mind that there were very many of them in regulations - over 100, in fact - and they were quite specific, rather than being standards in principle. So, our concern, introducing a code of practice, was that that would pile regulation on top of regulation, and make it difficult for organisations. And it's a risk, in a way, to have a code of practice - it can be of assistance, but it can also be a burden. So, we did hold back, and that was a deliberate decision. But when it came time to introduce these, following the consultation, there was a year's discussion between ourselves and Government before we got consent. So, there has been delay, and that related to interpretation and discussion on certain legal aspects. Now, in moving forward, as Aled has said, speedier work is ongoing now, and there is similarity between various sectors, so much of the work has been done, but there are differences too. The only other brief comment I would make is that we have always published advisory documents, and they provide help and guidance. So, even in the absence of a code of practice, there is advice available, and we are drafting advice to the health sector on the most complex standards. So, that will happen without there being need for consent, and it will be more practical in nature.
Welsh: Diolch yn fawr iawn. Pan gyflwynwyd y safonau, dwi'n meddwl ei bod hi'n bwysig cofio bod yna nifer fawr ohonyn nhw mewn rheoliadau - dros 100 - ac mi oedden nhw i gyd yn rheolau eithaf penodol, yn hytrach na safonau egwyddorol. Felly, ein pryder ni wrth gyflwyno cod ymarfer oedd y byddai hwnna yn rhoi rheolau ar ben rheolau, ac yn ei gwneud hi'n anodd i gyrff - ac mae'n risg, mewn ffordd, i weld cod ymarfer fel cymorth; fe all o fod yn fwy o faich. Felly fe wnaethon ni ddal yn ôl, ac roedd hynny'n benderfyniad bwriadus. Ond wedyn, pan ddaeth hi'n amser i'w cyflwyno nhw, yn dilyn ymgynghori, mi fuodd yna flwyddyn o drafod rhyngom ni a'r Llywodraeth cyn cael cydsyniad. Felly mae yna oedi wedi bod, a hynny'n ymwneud efo dehongli a thrafod yr agweddau cyfreithiol. Wrth symud ymlaen, fel y mae Aled wedi ei ddweud, mae yna waith cyflymach yn digwydd rŵan, ac mae yna debygrwydd rhwng gwahanol sectorau, mae lot o'r gwaith wedi cael ei wneud, ond mae yna wahaniaeth hefyd. Yr unig sylw arall buaswn i'n ei wneud yn gyflym ydy ein bod ni yn - ac wastad wedi - cyhoeddi dogfennau cyngor, ac mae'n bwysig peidio ag anghofio bod y rheini yn rhoi help ac arweiniad. Felly, hyd yn oed yn absenoldeb cod ymarfer, mae yna gyngor, ac rydym ni'n drafftio, er enghraifft, ar hyn o bryd gyngor i'r sector iechyd ar y safonau mwyaf cymhleth. Felly bydd hwnna'n digwydd heb fod angen cydsyniad, ac yn fwy ymarferol.
English: So, the situation at the moment is that we have published a code of practice for regulations 2, 4, 5 and 6. We are now awaiting the Government sign-off to that. The process in terms of sign-off to the No. 1 regulations was far more protracted than expected. But we have used the No. 1 regulations and code of practice to inform the next codes of practice. So, to a certain extent, the discussions between ourselves and Government are now settled, so I am hopeful there will be far less delay in terms of the codes of practice. And the truth of the matter is that we are going to focus on No. 7, in order to create a situation where there is some assurance. But, as Gwenith mentioned, perhaps the advisory document for the health service will be more useful to them, in terms of interpretation and what the expectations are, than the code of practice itself. But, clearly, you do need that code of practice from a legal perspective.
Welsh: Felly, y sefyllfa ar hyn o bryd ydy ein bod ni wedi cyhoeddi cod ymarfer ar gyfer rheoliadau 2, 4, 5 a 6. Dŷn ni yn aros rŵan am gydsyniad y Llywodraeth i hynny. Mi oedd y broses o ran cydsyniad i reoliadau 1 yn llawer iawn hirach na'r disgwyl. Ond dwi'n meddwl ein bod ni wedi defnyddio rheoliadau, neu'r cod ymarfer, rhif 1 i lunio'r codau ymarfer nesaf yma. Felly, i ryw raddau, mae'r trafodaethau rhyngom ni a'r Llywodraeth wedi setlo, felly dwi'n obeithiol bydd yna lawer iawn yn llai o oedi o ran y codau ymarfer. A'r gwir amdani ydy, rydym ni yn mynd i ganolbwyntio ar Rif 7, er mwyn creu sefyllfa lle mae yna rywfaint o sicrwydd. Ond, fel y mae Gwenith wedi cyfeirio ato fo, hwyrach bydd y ddogfen gyngor ar gyfer y gwasanaeth iechyd yn fwy defnyddiol iddyn nhw, o ran dehongliad a beth yn union ydy'r disgwyliadau, na'r cod ymarfer ei hun. Ond, yn amlwg, mae angen cod ymarfer o ran y sefyllfa gyfreithiol.
English: Well, this goes back to around 2017. At that point, there was a perception that there was a problem in terms of recording individuals' language of choice. Again, I'm going to refer this to Gwenith, because she was part of the discussions at that point with Government. After that, I can go on to discuss the task and finish group that's been established, where there are specific recommendations, and how we're going to implement those recommendations.
Welsh: Ocê. Mae hwn yn mynd yn ôl i tua 2017. Dwi'n meddwl, bryd hynny, mi oedd yna ganfyddiad bod yna broblem o ran cofnodi dewis iaith. Felly, eto, dwi'n mynd i gyfeirio at Gwenith, achos mi oedd hi'n rhan o'r trafodaethau bryd hynny efo'r Llywodraeth. Mi fedraf i, ar ôl hynny, fynd ymlaen i sôn am y grŵp tasg a gorffen sydd wedi cael ei sefydlu, lle mae yna argymhellion penodol, a sut rydym ni'n mynd i weithredu ar yr argymhellion yna.
English: When standards were first imposed on local authorities, national parks and Welsh Ministers, there was quite a difficult period where organisations believed that it was very challenging for them to implement some of the standards asking them to record citizens' language of choice. So, the kinds of things that they raised related to challenges in terms of technology, challenges in terms of sharing personal data, but also how to ask the question and to encourage people to choose to use the Welsh language. So, we thought that it was our role as a regulator to take an interest in this. This was a general issue across organisations, and it was quite crucial in terms of increasing usage. So, we carried out a survey and saw exactly what the practical problems were. We took advice, we established a group of practitioners, people who were involved with ICT systems from various local authorities, people from the Welsh language division within Government, and we worked together for a brief period - four meetings - in order to come up with recommendations, and that report has been submitted to Welsh Ministers. I hope that's a summary of the reasons why we carried out that work. We believed that there was a role for us in problem solving, not just insisting on compliance.
Welsh: Pan osodwyd safonau y tro cyntaf ar sefydliadau - awdurdodau lleol, parciau a Gweinidogion - mi oedd yna gyfnod eithaf anodd. Roedd sefydliadau'n ei gweld hi'n heriol iawn i weithredu rhai o'r safonau oedd yn gofyn iddyn nhw gofnodi dewisiadau iaith i ddinasyddion a hefyd i rannu'r wybodaeth yna ar draws y sefydliad. Felly, roedd y math o bethau roedden nhw'n eu codi ac yn dweud wrthym ni yn ymwneud efo heriau technoleg, heriau o ran deddfwriaeth rhannu gwybodaeth bersonol, ond hefyd sut i ofyn y cwestiwn ac annog pobl i ddewis defnyddio'r Gymraeg. Felly, mi deimlon ni ei bod hi'n bwysig i ni fel rheoleiddiwr gymryd diddordeb. Roedd hwn yn rhywbeth cyffredinol ar draws sefydliadau, ac roedd o'n eithaf allweddol o ran cynyddu'r defnydd. Mi wnaethon ni arolwg i weld yn union beth oedd y problemau ymarferol, cymryd cyngor, sefydlu grŵp o ymarferwyr, pobl oedd yn ymwneud â systemau technoleg o wahanol awdurdodau lleol, aelodau o dîm polisi yr is-adran iaith yn y Llywodraeth ac yn y blaen, a gweithio efo'n gilydd am gyfnod byr o ryw bedwar cyfarfod i geisio dod i fyny efo argymhellion. Felly, mae'r adroddiad yna wedi mynd i Weinidogion Cymru, ond dwi'n gobeithio y bydd yna grynodeb cyflym o'r rhesymau pam rydym ni wedi gwneud y gwaith. Roedden ni'n teimlo bod rôl i ni i ddatrys problemau, nid jest mynnu cydymffurfiad.
English: Thanks you very much. A very important area, but we do have to make progress. And just to remind fellow Members and witnesses that we do have a few areas that we want to cover, and although it's important that we do cover things in detail, we do have to try and cover all of the areas too. So, we'll move now to Carwyn Jones. Carwyn.
Welsh: Diolch yn fawr. Maes pwysig iawn, ond mae'n rhaid inni symud ymlaen nawr. Jest i atgoffa fy nghyd-Aelodau a'r tystion fod gyda ni ambell faes i'w gyfro, ac er ei bod hi'n bwysig ein bod ni'n cyfro a'n bod ni'n sicrhau ein bod ni'n mynd trwy bethau gyda digon o fanylder, mae angen inni drio cyfro'r holl feysydd hefyd. So, rŷn ni'n symud nawr at Carwyn Jones. Carwyn.
English: Thank you, Chair. I understand that there are 10 new Welsh language schemes established. So, could I ask you to expand upon those and provide more detail as to how those work? And as part of that, what kind of bilingual services could the public expect from the Cabinet Office?
Welsh: Diolch, Cadeirydd. Rydw i'n deall bod yna 10 cynllun iaith newydd wedi'u sefydlu. Gaf i ofyn, felly, ichi ymhelaethu ar hynny a rhoi mwy o fanylion i ni fel y bydd y rheini'n gweithio? Ac fel rhan o hynny, pa fath o wasanaethau dwyieithog fydd y cyhoedd yn gallu erfyn o Swyddfa'r Cabinet?
English: No, you carry on.
Welsh: Na, mae'n iawn. Mae'n iawn - cariwch ymlaen.
English: Carwyn, I'm not sure if you wanted me to go on to discuss other sectors where there are no language schemes, or was your question particularly in terms the UK Government's response.
Welsh: Dwi ddim yn siŵr iawn, Carwyn, os oeddet ti eisiau imi fynd ymlaen a sôn am sectorau eraill lle, hwyrach, does yna ddim cynlluniau iaith, neu os mai ymateb y Llywodraeth Brydeinig yn benodol oedd dan sylw.
English: That might be of assistance. One sector I wanted to focus on was the banking sector, which has been difficult in the past, of course. So, I'm more than happy for you to identify some of those difficult sectors, but also perhaps cover the banking sector, particularly in terms of providing online and mobile services.
Welsh: Byddai hynny o gymorth. Un sector roeddwn i'n moyn canolbwyntio arno oedd y sector bancio - talcen caled, wrth gwrs. So, rwy'n ddigon hapus i chi ymhelaethu ar rai o'r sectorau anodd, ond hefyd efallai sôn am y sector bancio, yn enwedig ynglŷn â gwasanaethau ar-lein a symudol.
English: Would you explain what the Welsh language offer is?
Welsh: Wnei di egluro beth ydy'r cynnig Cymraeg?
English: Thank you. Very briefly, clearly, there is no legal requirement on these organisations to provide Welsh language services, so what we're doing is to make it as easy as possible for them to increase their Welsh language provision. As part of that, we provide training, we provide advice, and we also provide services such as proofreading free of charge. But something we're piloting at the moment is the Welsh language offer. So, as Aled mentioned, what we're eager to do is to ensure that the public understand what Welsh language services are available, because that isn't always obvious. We are sometimes aware that Welsh language services are available but usage is low, and when we look at how that service is marketed, then very often it is quite hidden. So, what the Welsh language offer does is that we work with businesses to help them to promote the Welsh language services that they provide. We have a particular brand for that. There are a number of organisations that we're working with at the moment. We also provide a toolkit for them, so messages that they put on social media, design and so on. It's a package that enables us to work with businesses in order to increase the marketing for their Welsh language services. And the intention ultimately is to increase usage of those services too.
Welsh: Diolch yn fawr. Yn gyflym iawn, yn amlwg does yna ddim gorfodaeth ar fusnesau ac elusennau i ddarparu gwasanaethau yn Gymraeg, felly beth rydyn ni'n ceisio ei wneud ydy ei wneud o mor hawdd â phosib iddyn nhw gynyddu eu darpariaeth Gymraeg. Fel rhan o hynny, wedyn, rydyn ni'n cynnig hyfforddiant, rydyn ni'n cynnig cyngor, ac rydyn ni hefyd yn cynnig gwasanaethau fel prawfddarllen am ddim. Ond rhywbeth rydyn ni'n ei beilota ar hyn o bryd ydy'r cynnig Cymraeg. Felly, fel dywedodd Aled, rydyn ni'n awyddus bod y cyhoedd yn deall pa wasanaethau Cymraeg sydd ar gael, achos dydy hynny ddim bob tro yn amlwg. Weithiau, rydyn ni'n ymwybodol bod yna wasanaeth ar gael yn Gymraeg ond bod y defnydd yn isel, ac wedyn wrth inni edrych ar sut mae'r gwasanaeth yn cael ei farchnata, yn aml iawn mae'n eithaf cudd. Felly, beth mae'r cynnig Cymraeg yn ei wneud ydy, hefo busnesau - rydyn ni'n eu helpu nhw i hyrwyddo'r gwasanaethau Cymraeg y maen nhw'n eu darparu. Mae gennym ni frand penodol ar gyfer hynny. Mae nifer o gyrff rydyn ni'n cydweithio efo nhw ar hyn o bryd, ac rydyn ni hefyd yn cynnig toolkit iddyn nhw, felly negeseuon y maen nhw'n gallu eu rhannu ar y cyfryngau cymdeithasol, darlunio ac ati. Felly, pecyn ydy o i gydweithio hefo busnesau i gynyddu'r cyhoeddusrwydd a'r marchnata y maen nhw'n rhoi i'r gwasanaethau Cymraeg sydd ganddyn nhw. A'r bwriad efo hynny yn y pen draw, wrth gwrs, ydy ein bod ni'n cynyddu'r defnydd o'r gwasanaethau hynny hefyd.
English: No, that's fine, thanks, Chair.
Welsh: Na, mae'n iawn, diolch, Cadeirydd.
English: Well, that's very interesting, because I think the accusation last year was that there was too much stick and not enough carrot. So there's a balance to be struck, isn't there? What we are seeking is effective regulation and regulation that is robust, but that also enables us to work with institutions. I think I'll ask Gwenith just to give you an idea of the situation in terms of the investigations that we carry out as compared to the complaints that we receive, first of all.
Welsh: Diddorol iawn, achos dwi'n meddwl mai'r cyhuddiad flwyddyn diwethaf oedd bod yna ormod o stick a dim digon o carrot. Felly, mae yna gydbwysedd, onid oes? Beth rydyn ni'n edrych amdano fo ydy rheoleiddio effeithiol a rheoleiddio sydd yn gadarn, ond hefyd sy'n ein galluogi ni i weithio efo sefydliadau. Dwi'n meddwl y gwnaf i ofyn i Gwenith yn y lle cyntaf jest i roi darlun o ran beth ydy'r sefyllfa o ran yr ymchwiliadau rydym ni yn eu cynnal o gymharu efo'r cwynion rydym ni'n eu derbyn yn y lle cyntaf.
English: We do monitor the situation annually and we know generally speaking what performance levels are, and that's the purpose of the assurance report that we'll discuss later, to be open about performance levels. But, certainly, we do see a change where perhaps at the outset the public would complain about things that we might see as being minor issues - signage, errors or forms - which are important to the users of those services, of course, but over the past two years we have had more complainants and we've identified more problems in terms of policy creation, where important decisions are taken where the Welsh language isn't a central consideration in those decisions. So, there are more investigations happening there. The assurance report does cover those areas where staff are required, so that's telephone services and reception services - personal services. There's mention in the assurance report of well-being standards, and Aled referred to that earlier where people have a greater need to use their first language. And it's not clear to us at the moment to what extent those kinds of standards are being implemented. So, we do need to take a greater interest perhaps, and to ask more questions and to gather more evidence, and perhaps take steps where needed.
Welsh: Rydyn ni yn monitro bob blwyddyn a rydyn ni'n gwybod ar y cyfan beth ydy perfformiad, a dyna bwrpas yr adroddiad sicrwydd fyddwn ni'n drafod nes ymlaen ydy bod yn agored ynglŷn â beth ydy perfformiad. Ond yn sicr, rydyn ni yn gweld newid lle efallai ar gychwyn y drefn, ar y cychwyn cwyno am bethau sydd i ni efallai yn fychan - arwyddion, gwallau, ffurflenni, cydnabod - sy'n bwysig i ddefnyddwyr yn amlwg, ond dros y ddwy flynedd diwethaf rydyn ni wedi cael mwy o achwynwyr ac rydyn ni wedi gweld mwy o ddiffygion, er enghraifft, ym maes safonau llunio polisi, lle mae penderfyniadau pwysig yn cael eu gwneud a dydy'r Gymraeg ddim yn ganolog i'r penderfyniadau hynny. Felly, mae yna fwy o ymchwiliadau yn digwydd yn fanna. Mae'r adroddiad sicrwydd yn rhoi sylw i bethau lle mae angen staff, wrth gwrs - y ffôn a derbynfeydd, sef gwasanaethau personol. Mae yna gyfeiriad yn yr adroddiad sicrwydd at faterion lles a'r safonau lles, ac mae Aled wedi cyfeirio at hynna yn gynharach lle mae pobl mewn mwy o angen defnyddio'u hiaith gyntaf. A dydy hi ddim yn glir i ni ar hyn o bryd i ba raddau mae'r math yna o safonau yn cael eu gweithredu. Felly, mae angen i ni gymryd mwy o ddiddordeb efallai mewn gofyn mwy o gwestiynau, casglu mwy o dystiolaeth ac, o bosibl, cymryd camau pe bai angen.
English: Thank you, Aled. I have a few more practical questions. Can you tell us more about the risks to your organisation and your work programme if you cannot employ the staff required to carry out your business?
Welsh: Diolch yn fawr, Aled. Jest cwpwl o gwestiynau bach yn fwy ymarferol sydd gyda fi. Allwch chi ddweud mwy am y risgiau i'r sefydliad - i swyddfa'r comisiynydd - ac i'ch rhaglen gwaith chi os nad ydych chi'n gallu cyflogi'r staff sydd yn orfodol i gyflawni'r busnes?
English: Thank you. Developing on that question, can you explain the forecasted growth in reserves for 2020-21 and what impact COVID-19 will have? Will there be savings for you or will there be additional costs?
Welsh: Diolch yn fawr. Yn datblygu o'r cwestiwn yna, rili, allwch chi esbonio pam ydych chi'n rhagweld twf mewn cronfeydd wrth gefn yn y flwyddyn 2020-21 a pha effaith bydd COVID-19 yn ei chael? Bydd yna arbedion i chi? Bydd yna gostau ychwanegol fel dŷch chi'n symud ymlaen?
English: Well, clearly, we should acknowledge that we did receive capital funding from the Government for an information technology strategy and the hope is that during this year that will enable us to be a little bit more flexible in terms of expenditure. In terms of reserves, I think we need to differentiate between the statutory reserve and the baseline reserve. The statutory reserve includes some of the capital spend. So, the figure that you're referring to within 2019-20 includes capital expenditure on the office space in Cardiff, which was a requirement under the lease - some £100,000. Now, the baseline fund, which is the money that we actually have in reality, is in accordance with our policy on reserves. The policy states - and this is something that has been accepted by Audit Wales - that we should keep a reserve of 5 per cent of our turnover, namely £160,000. And we also have an agreement with the Government that we should keep a reserve for legal expenditure of around £100,000. So, the policy at the moment is that we keep around £260,000 in reserve. Our intention was that that would reduce this year to some £255,000, and the forecasts are that there will be a further reduction next year to - I think it's a total of £160,000, Dyfan, but you're the man who's dealing with these issues, so I'd better not put anything on the record that's inaccurate. Perhaps you could clarify.
Welsh: Yn amlwg, mae'n werth cydnabod hefyd ein bod ni wedi derbyn arian cyfalaf gan y Llywodraeth ac mae hynny ar gyfer strategaeth technoleg gwybodaeth, felly'r gobaith yw bod hynny yn ystod y flwyddyn yma yn ein galluogi ni i fod tipyn bach yn fwy hyblyg o ran gwariant. Dwi'n meddwl, o ran y gronfa wrth gefn, mae angen inni wahaniaethu rhwng y gronfa wrth gefn statudol a'r gronfa wrth gefn waelodol. Mae'r un statudol yn cynnwys rhan o'r gwariant cyfalaf. Felly, mae'r ffigwr rydych chi'n cyfeirio ato fo, mae'n debyg, o fewn blwyddyn 2019-20, yn cynnwys gwariant cyfalaf ar swyddfeydd Caerdydd oedd yn orfodol o dan y les - rhyw £100,000. Mae'r gronfa waelodol, sef yr arian sydd gennym ni mewn gwirionedd, yn unol â'n polisi cronfeydd wrth gefn ni. Mae'r polisi ar hyn o bryd yn dweud dylai ein bod ni - ac mae hwn yn rhywbeth sydd wedi cael ei dderbyn gan Archwilio Cymru - mae'r polisi yna ar hyn o bryd yn dweud ein bod ni'n cadw cronfa wrth gefn o 5 y cant o'n gwariant neu'n trosiant, sef £160,000. Ac rydym ni hefyd wedi cael cytundeb gan y Llywodraeth ers blynyddoedd ein bod ni'n cadw cronfa costau cyfreithiol wrth gefn o £100,000. Felly ein polisi ni ar hyn o bryd ydy ein bod ni'n cadw rhyw £260,000. Ein bwriad ni yn ystod y flwyddyn oedd bod hynny'n gostwng y flwyddyn yma i ryw £255,000, a'r rhagamcanion ydy ei fod yn gostwng eto y flwyddyn nesaf y lawr i - Dyfan, £160,000 ydy o? Ond mai ti ydy'r boi cyllid, felly well i mi beidio â rhoi ffigwr ar y cofnod sydd ddim yn gywir, ond dwi'n meddwl mai £160,000 ydy o.
English: Yes. So, the reserves at the start of the year were £260,000. As things currently stand, that will be down to £240,000 by the end of the financial year. But also, in terms of our forecasts for the future, we do anticipate that that fund will reduce further unless we see a budget increase from Government, so the baseline reserve that we hold is reducing.
Welsh: Ie. Felly, y gronfa ar ddechrau'n flwyddyn oedd £260,000. Fel mae pethau'n edrych ar hyn o bryd, fydd hwnna lawr i £240,000 erbyn diwedd y flwyddyn ariannol. Ond hefyd, o ran ein rhagamcanion ni yn symud ymlaen, rydym ni yn rhagweld y bydd y gronfa yna'n lleihau ymhellach oni bai ein bod ni'n cael cyllid, neu cynnydd cyllideb, gan y Llywodraeth, felly lleihau mae'r gronfa wrth gefn waelodol sydd gennym ni.
English: The figure I was referring to was £166,000 by March 2022, so the situation this year is that we are around the same level as last year, but there are pressures because of legal costs at moment, so I'm not entirely sure how these forecasts will look. Our situation in terms of financial management is quite robust. We receive very positive reports from Audit Wales, but we do have to operate according to our policies, and, at the moment, we are remaining within the requirements of the policy, but, as Dyfan said, by 2022, unless we can make savings, there is a risk that we will fall below the figures agreed in the policy with Government and Audit Wales.
Welsh: Mae'r ffigwr roeddwn i'n cyfeirio ato fo oedd £166,000 erbyn Mawrth 2022, felly y sefyllfa flwyddyn yma ydy ein bod ni ar yr un lefel â llynedd, ond mae yna bwysau o achos costau cyfreithiol ar hyn o bryd, felly dwi ddim yn siŵr iawn bydd y rhagamcanion yma - . Mae'n sefyllfa ni o ran rheolaeth ariannol yn eithaf cadarn. Rydym ni'n derbyn adroddiadau cadarnhaol iawn gan Archwilio Cymru, ond mae'n rhaid inni weithredu yn ôl ein polisiau ni, ac ar hyn o bryd rydym ni'n cadw o fewn y polisi, er, fel mae Dyfan yn ei ddweud, erbyn 2022, heblaw ein bod ni'n cydnabod arbedion, mae yna berig y byddwn ni islaw y polisi sydd wedi ei gytuno efo'r Llywodraeth ac Archwilio Cymru.